**BORNHOLMSKE DRAGONER**



**5. REFERAT – BESTYRELSESMØDE - 2016**

**TID:** Torsdag den 08. september 2016 – KL. 16.00

**STED:** Almegårds Kaserne, bygning 49, (Hjemmeværnets mødelokale)

**DELTAG.:** Per A. Nielsen (FM)

 Jens P. Christoffersson (NF/KS)

 Chr. U. Essemann- Beck (SE) - afbud

 Kurt Munch (KM)

 Ole Holm (OH)

 Ole Larsen (OL) – deltog fra ca. kl. 17 til 18

 Sven Holm Jensen (SHJ)

 Ole Sonne Svendsen - afbud

**DAGSORDEN:**

1. **Godkendelse af dagsorden**

NF bød velkommen, og beklagede den noget reducerede bestyrelse til dagens møde.

Dagsorden godkendt.

1. **Opfølgning af referat fra sidste møde**

Hjemmesiden gøres mere ”blød” – OH/KM

Der er ikke foretaget noget – kommer senere.

Forespørgsel til Sten om Normandiet – OH

Der er ikke foretaget noget – kommer senere.

1. **Orientering fra Formanden/Næstformanden**

SUPPLEANT AFGÅR

FM har talt med Ole Sonne Svendsen, og grundet forskellige private forhold ønsker Ole at afgå som suppleant.

SAMARBEJDSAFTALE

NF fremlagde og gennemgik et udkast til en Samarbejdsaftale, der indenfor meget kort tid, på et aftalt møde, skal gennemgås og underskrives med Kommandanten på AK.

Samarbejdsaftalen er en ”standardaftale”, som også bruges af andre foreninger og institutioner, og med det formål, at kunne få M24 under tag, så der kan udføres vedligeholdelse m.m. under ordnede forhold, samt at kunne benytte øvrige faciliteter på AK i et aftalt omfang.

M 24

NF kunne oplyse, at forholdet omkring M24, en GMC og en M-38 A1, der er placeret på Bornholm er, og forbliver offentlig ejendom, der forvaltes af Forsvarsministeriets Materiel- og Indkøbsstyrelse (FMI), og som i de fleste tilfælde og typisk administreres af Danske Hærhistoriske Museer (DHM)

De forskellige køretøjer vil være omfattet af FMI og DHM regler og bestemmelser for opbevaring og vedligeholdelse, og disse regler og bestemmelser vil tilgå de relevante foreninger og institutioner, og til umiddelbar ikrafttræden.

TRAPPEPLATFORM

NF gennemgik de uhensigtsmæssige sikkerhedsforhold, når personer skal op på og ned af M24 i forbindelse med vedligeholdelsesarbejde, samt ved fremvisning af M24, og har derfor kontaktet Zarges, der blandt andet fremstiller trappeplatforme.

Skitse og tilbud blev gennemgået til en pris af ca. 10.000 kr., og da foreningens konto ikke umiddelbart kan klare dette beløb, skal andre muligheder som sponsorater, fonde m.m. prøves.

Det blev også drøftet, om der via et lagernummer i Forsvaret kan fremskaffes en trappeplatform, og det vil OH tage sig af, og NF vil kontakte et stilladsfirma, for at se hvad de kan byde ind med.

FONDE

NF har i forbindelse med den tidligere omtalte økonomi undersøgt mulighederne for fonde, 5 emner er fremkommet, og NF vil gennemgå disse nærmere, sørge for at udfylde ansøgningerne og orientere bestyrelsen herom.

OMSKOLING

NF fremviste og gennemgik kort et udkast til uddannelsesplan med lektioner, for omskoling af personel til kører og kommandør på M24, i henhold til Håndbog for let kampvogn M 24, LA-3400/G 200, af 1955, fra Forsvarets krigsmaterielforvaltning.

Alle var enige om vigtigheden af, at få omskolet personer, der kan videreføre kørsel med og vedligeholdelse af M24, samt instruktører til at gennemføre uddannelsen.

Det forventes også, at flere medlemmer vil være interesseret i at deltage i denne uddannelse, samt at medvirke i den nødvendige vedligeholdelse/renovering, når M24 kommer under tag.

1. **Orientering fra Kassereren**

Indestående i bank er i øjeblikket ca. 9.000 kr.

Der er i foreningen 113 registrerede medlemmer.

Desværre er der fortsat 25 medlemmer i kontingentrestance.

5 medlemmer har valgt at udmelde sig.

KS berørte emnet om kontingentforhøjelse, da vores økonomi på sigt kan blive lidt udfordret i forbindelse med rejseudgifter, tilskud til arrangementer m.m.

Samtidig kan det blive en udfordring ved eventuelle større vedligehold/køb til M24, hvis der ikke kan skaffes midler ad anden vej.

Der var ikke umiddelbar beslutning om kontingentforhøjelse.

Det blev også drøftet, hvordan der evt. kunne hverves flere medlemmer, og som en fortsættelse af samme emne på turen til Oksbøl den 19. til 21. august, var det naturligvis spændende aktiviteter for medlemmerne, men også den private Face-book gruppen der kom i spil.

Der er over 200 på denne Face-book gruppe, og OH vil lægge op til at dem der ikke er medlemmer om evt. at blive det.

1. **Orientering fra IT-ansvarlige**

OH kunne oplyse, at et af medlemmerne havde noget materiale til omskoling på M41DK1, som vil blive lagt på Hjemmesiden.

1. **Evaluering af afholdte arrangementer**

ÅBEN HEDE

FM orienterede om vores deltagelse med M24. Det var en lang rejse for Per og Flemming, fra den 23. til 29. og der skulle have været ca. 30.000 besøgende.

Enkelte småproblemer med M24 var uundgåeligt.

SOLDAT OG VETERANFESTIVAL

FM orienterede om, at BD igen deltog med M24, behørigt eskorteret af HJV motorcykler fra Forsvarsmuseet og til St. Torv, hvor vi måske lidt uheldigt blev placeret mellem 2 pølsevogne, ”håndgranatkast” og så Springvandet, samt lige ovenpå en af ”stikdåserne” med strøm til pølsevognene – det var lidt af en udfordring.

NF supplerede med, at i forbindelse med Flagdagen den 5. september, efter parader m.m., var der indkaldt til møde i Bornholms Veteran Forum (BVF) på AK, - FM og NF deltog - hvor blandt andet OPKBTN næstkommanderende MJ Jonas Vøg Andersen introducerede den nye BTNCH OL Nicolay Abildgaard.

Referat med bilag fra dette møde tilgår bestyrelsen.

OKSBØLTUREN

KM orienterede om en meget vellykket tur, selv om der kun var 11 deltagere.

Det blev generelt drøftet om turen var for dyr – specielt dem fra Bornholm – samt ideer til fremtidige aktiviteter.

Et muligt arrangement kunne være, at besøge Åbent Hus hos GHR/Fredsskoven, og KM og OH vil kikke nærmere på dette, og komme med et oplæg.

1. **Kommende arrangementer**

Generalforsamling/Dragonfest

DRAGONFESTEN

Blev drøftet – afholdes i Cafeteriet, er reserveret, og det bliver samme menu som sidst.

For tilrejsende bestilles værelser efter tilmelding, morgenkaffe kan evt. indtages i Cafeteriets forhal.

KM og OH sørger for ”blanket” for tilmelding på Hjemmesiden.

KM står for morgenkaffen lørdag, og SE om søndagen

NF undersøger om evt. fadølsanlæg må opsættes i Cafeteriet + snaps fra Nexø.

De involverede melder ud til bestyrelsen i takt med, at opgaverne er fastlagt.

GENERALFORSAMLING

Afholdes den 14. januar 2017 kl. 11.00 i henhold til Vedtægter og Forretningsorden.

På valg er NF – KM – OL efter tur, og SHJ skal vælges, da han som suppleant indtrådte i bestyrelsen, da bestyrelsesmedlem Kurt Larsen forlod bestyrelsen udenfor perioden.

Endvidere skal der også vælges 2 suppleanter, da Ole Sonne Svendsen har meldt fra som suppleant.

1. **Gensidig orientering fra bestyrelsesmedlemmerne**

BRODEREDE MÆRKER

Kurt orienterede om de kvaler der har været med at få produceret mærkerne i en ordentlig og acceptabel kvalitet.

NF har været i kontakt med Julia Molge i Rønne vedr. mærker, og en tilfældig prøve blev forevist på Oksbølturen og til dagens bestyrelsesmøde, og fundet i orden.

Kravet til farverne grøn, sort og sølv/grå i mærket, er farverne i det gamle stablebelt, og dragonhjelmen er den blå, der blev brugt som afdelings underlag på reversmærkerne.

NF afventer svar fra Julia, og en prøve på vores mærke, og så snart mærket er i hus, i løbet af nogle dage, vil det blive rundsendt til bestyrelsen for endelig godkendelse.

Prisen for opstart, prøvebroderi inkl. fragt er 562,50 kr.

Pris pr. stk. for 100 stk. er 45,00 kr. – 200 stk. er 38,50 kr. – 300 stk. er 36,25 kr.

1. **Næste møde**

I forbindelse med Generalforsamlingen 14.01.17. kl. 08.30 – Generalforsamling kl. 11.00 efterfulgt af konstituerende møde – Dragonfest kl. 13.00

1. **Eventuelt**

Intet

Jens P. Christoffersson

referent